title: Nõukogu rakendusmäärus (EL) nr 616/2011, 21. juuni 2011 , millega lõpetatakse teatavate Hiina Rahvavabariigist pärit magneesiumoksiidtelliste importi käsitleva dumpinguvastase menetluse aegumise läbivaatamine ja uut eksportijat käsitlev läbivaatamine

text:
               25.6.2011

               ET

               Euroopa Liidu Teataja

               L 166/1

         NÕUKOGU RAKENDUSMÄÄRUS (EL) nr 616/2011,
   21. juuni 2011,
   millega lõpetatakse teatavate Hiina Rahvavabariigist pärit magneesiumoksiidtelliste importi käsitleva dumpinguvastase menetluse aegumise läbivaatamine ja uut eksportijat käsitlev läbivaatamine
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artiklit 9 ning artikli 11 lõikeid 2, 4, 5 ja 6,
   olles konsulteerinud nõuandekomiteega
   ning arvestades järgmist:
   1.   MENETLUS

   1.1.   Kehtivad meetmed

               (1)

               Oktoobris 2005 kehtestas nõukogu vastavalt määrusele (EÜ) nr 1659/2005 (2) lõpliku dumpinguvastase tollimaksu vahemikus 2,7–39,9 % teatavate Hiina Rahvavabariigist (edaspidi „Hiina RV”) pärit magneesiumoksiidtelliste impordi suhtes. Pärast Hiina eksportivate tootjate taotletud kaht vahepealset läbivaatamist muudeti kõnealust määrust 2009. aastal nõukogu määrustega (EÜ) nr 825/2009 (3) ja (EÜ) nr 826/2009 (4). Pärast kõnealuseid läbivaatamisi määrusega (EÜ) nr 1659/2005 kehtestatud dumpinguvastased tollimaksud on praegu vahemikus 0 % kuni 39,9 %.

         1.2.   Taotlus aegumise läbivaatamise algatamiseks

               (2)

               Pärast teate avaldamist Hiina Rahvavabariigist pärit magneesiumoksiidtelliste impordi suhtes kehtivate dumpinguvastaste meetmete kehtivuse eelseisva lõppemise kohta (5) sai komisjon 9. juulil 2010. aastal taotluse läbivaatamise kohta vastavalt algmääruse artikli 11 lõikele 2. Taotluse esitas magneesiumoksiidtelliste tootjate ühendus (Magnesia Bricks Production Defence Coalition – MBPDC, edaspidi „taotluse esitaja”) tootjate nimel, kelle toodang moodustab olulise osa, käesoleval juhul üle 25 %, liidu teatavate magneesiumoksiidtelliste toodangust.

               (3)

               Taotlus sisaldas esmapilgul usutavaid tõendeid dumpingu jätkumise ning kahju kordumise tõenäosuse kohta ning seda käsitati piisava põhjusena aegumise läbivaatamise algatamiseks. Taotluse esitaja väitis ka, et Austria äriühing RHI AG (edaspidi „RHI”) tuleks välja jätta liidu tootmisharu mõistest, sest ta on üle viinud oma põhitegevuse Hiina RVsse, kus tal on vaatlusalust toodet tootev seotud äriühing, ning ta on suurendanud vaatlusaluse tootega seotud äritegevust Hiina RVs.

         1.3.   Aegumise läbivaatamise algatamine

               (4)

               Pärast nõuandekomiteega konsulteerimist avaldas komisjon 8. oktoobril 2010. aastal Euroopa Liidu Teatajas teate (edaspidi „algatamisteade”) (6) teatavate Hiina RVst pärit magneesiumoksiidtelliste impordi suhtes aegumise läbivaatamise algatamise kohta.

         1.4.   Aegumise läbivaatamise uurimisperiood

               (5)

               Pidades silmas käesolevasse menetlusse kaasatud isikute ilmset suurt arvu, teatas komisjon algatamisteates, et ta võib kohaldada väljavõttelist uuringut kooskõlas algmääruse artikliga 17. Selleks et komisjon saaks otsustada, kas väljavõtteline uuring on vajalik, ning vajaduse korral valimi moodustada, nõuti kõigilt eksportivatelt tootjatelt, importijatelt ja liidu tootjatelt teatava teabe esitamist ajavahemiku 1. juuli 2009 kuni 30. juuni 2010 (edaspidi „uurimisperiood”) kohta.

         2.   VAATLUSALUNE TOODE JA SAMASUGUNE TOODE

               (6)

               Vaatlusalune toode on keemiliselt seotud magneesiumoksiidi sisaldavad põletamata tellised, mille magneesiumoksiidi komponendist on vähemalt 80 % MgO; mis võivad, kuid ei pruugi sisaldada magnesiiti, ja mis praegu kuuluvad CN-koodide ex 6815 91 00 ja ex 6815 99 00 alla.

               (7)

               Samasuguse tootena käsitatakse keemiliselt seotud magneesiumoksiidi sisaldavaid põletamata telliseid, mille magneesiumoksiidi komponendist on vähemalt 80 % MgO; mis võivad, kuid ei pruugi sisaldada magnesiiti, ja mida toodetakse ning müüakse liidu turul.

               (8)

               Magneesiumoksiidtelliseid toodetakse, kasutades põhitoormena magnesiitmineraale. Üldjuhul valmistakse neid standardsete keemiliste omadustega, mida seejärel kohandatakse lõppkasutaja nõuetele vastavaks. Magneesiumoksiidtelliseid kasutatakse tavaliselt terase tootmisel terasesulatusmahutite voodrina.

         3.   UURIMISEGA SEOTUD ISIKUD

               (9)

               Komisjon andis menetluse algatamisest ametlikult teada kaebuse esitajale, teistele teadaolevatele liidu tootjatele, teadaolevatele Hiina RV eksportivatele tootjatele, asjaomase ekspordiriigi esindajatele ning teadaolevatele importijatele ja kasutajatele. Huvitatud isikutele anti võimalus teha oma seisukohad teatavaks kirjalikult ja taotleda ärakuulamist algatamisteates sätestatud tähtaja jooksul. Kõikidele huvitatud isikutele, kes seda taotlesid ja teatasid konkreetsed põhjused, miks nad tuleks ära kuulata, anti selline võimalus.

               (10)

               Pidades silmas asjaga seotud isikute suurt hulka, kavandati algatamisteates Hiina eksportivate tootjate, sõltumatute liidu importijate ja liidu tootjate väljavõtteline uuring. Seitsmekümne kaheksast eksportivast tootjast, kellega võeti ühendust uurimise algatamisel, esitas ainult neli tootjat algatamisteates valimi moodustamiseks nõutud teabe.

               (11)

               Liidu tootjatest esitas nõutud teabe kümme äriühingut, sealhulgas tootjad, kelle nimel MBPDC taotles läbivaatamist. Läbivaatamist taotlenud liidu tootjad on väga sõltuvad põhitoorme tarnetest Hiina RVst ja on taotlenud konfidentsiaalset menetlust oma äriühingute nimede suhtes, pidades silmas võimalikku vastumeetmete võtmist.

               (12)

               Komisjoni talitused võtsid ühendust kõigi liidu magneesiumoksiidtelliste tootjatega enne uurimise algatamist, et saada teavet nende tootmistaseme kohta ja teha kindlaks, kas nad on uurimise poolt või selle vastu. Üks vastanud äriühingutest – RHI AG – oli enne uurimise algatamist aegumise läbivaatamise vastu.

               (13)

               Pärast uurimise algatamist väitis RHI, et taotluse esitaja poolt läbivaatamise taotluses esitatud faktid, eriti RHI tootmismahu kohta, ei ole õiged ning et RHI tuleks hoopis lisada liidu tootmisharu mõistesse, nagu seda tehti esialgses menetluses 2005. aastal. Selle tulemusena vaidlustas ta liidu tootmisharu mõiste, mille tõttu on alustatud menetlust sellel alusel, et algmääruse artikli 5 lõike 4 nõuded ei ole täidetud, sest suurim liidu tootja, kelle toodang moodustab üle 50 % liidu toodangust, on läbivaatamise algatamise vastu.

         4.   UURIMINE

               (14)

               Eespool esitatud põhjenduse 3 kohaselt on taotluse esitaja seisukohal, et RHI AG tuleks välja jätta liidu tootmisharu mõistest selle tõttu, et ta on üle viinud oma põhiäritegevuse Hiina RVsse. Pidades silmas eespool öeldut ning asjaolu, et RHI AG on olnud läbivaatamise vastu, on komisjon palunud RHId esitada lisateavet selleks, et uurida, kas teda peaks liidu tootmisharu mõistesse lisama või mitte. Nõutud teave käsitles äriühingu äritegevust nii ELis kui ka Hiina RVs ning sisaldas andmeid vaatlusaluse tootega seotud tootmisvõimsuse, tootmismahu, müügiväärtuse ja müügihinna kohta ELi ja Hiina RV turul ning impordi väärtuse ja mahu kohta. Äriühing esitas lisateabe ning äriühingu peakontorisse Viinis tehti kontrollkäik.

               (15)

               Juulis 2004 alustatud esialgses uurimises oli RHI üks kaebuse esitanud liidu tootjatest. Sellel ajal importis RHI vaatlusalust toodet ka endaga seotud äriühingult Hiina RVs ning uuriti, kas äriühing tuleks välja jätta liidu tootmisharu mõistest vastavalt algmääruse artikli 4 lõike 1 punktile a.

               (16)

               Tuletatakse meelde, et hinnang RHI olukorrale on antud komisjoni 11. aprilli 2005. aasta määruses (EÜ) nr 552/2005, millega kehtestati ajutine tollimaks teatavate Hiina Rahvavabariigist pärit magneesiumoksiidtelliste suhtes, (7) ja mida on kinnitatud määrusega (EÜ) nr 1659/2005. Hindamise eesmärgil uuriti järgmisi kriteeriume:

                           —

                           äriühingu peakontori, teadus- ja arendustegevuse keskuse ning põhitootmistegevuse asukoht;

                           —

                           Hiina RVst imporditud vaatlusaluse toote maht/väärtus võrreldes selle kogu müügimahu ja -väärtusega;

                           —

                           impordi müügi mõju liidu kogumüügile, eelkõige võrreldes vaatlusaluse toote puhul RHI importmüügi ja ELis koostööd tegevate liidu tootjate müügi kasumlikkust.

               (17)

               Kõnealusel ajal tehti kindlaks, et äriühingu vaatlusaluse tootega seotud põhitegevus asus liidus (äriühingu peakontor, teadus- ja arendustegevuse keskus ning suurim tootmiskoht asusid kõik liidus). Peale selle toodeti valdav osa RHI poolt ELi turul müüdust liidus ja vaid väike osa toodeti Hiina RVs (5 % kogu müügimahust liidus), sest seotud äriühingu toodang Hiina RVs oli peamiselt suunatud kiiresti kasvavale Aasia turule. Peale selle tuvastati, et kõnealune import müüdi edasi hinnaga, mis oli võrreldav liidu tootmisharu hindadega, ning seepärast ei olnud imporditud toote edasimüügil, eelkõige kasumlikkuse suhtes, äriühingule olulist soodustavat mõju. Lõpuks märgiti selgesõnaliselt, et RHI liidus asuv tootmisega tegelev äriühing ja Hiinas asuv tootmisega tegelev äriühing on erinevad juriidilised isikud. Kuigi RHI AG on ülemaailmne kontsern iseseisvast juriidilisest isikust tootmiskohaga Hiina RVs, leiti, et ta toodab siiski valdava osa hiljem liidu turul müüdavatest magneesiumoksiidtellistest oma liidus asuvates tootmiskohtades. Neil põhjustel tehti järeldus, et RHI AG, kes kõnealusel ajal toetas meetmete võtmist, moodustas osa liidu tootmisharust.

               (18)

               Käesoleva uurimise ajal toimunud kontrollkäigul tehti kindlaks, et äriühingu põhiäritegevus asus endiselt liidus. Äriühingu peakontor, aktsionärid ning teadus- ja arendustegevuse keskus asusid liidus. Äriühingul on viis vaatlusalust toodet tootvat tehast liidus ja ajavahemikul 2005. aastast kuni 30. juunini 2010 (uurimisperioodi lõpuni) on nende tehaste tootmisvõimsus suurenenud. RHI esitatud arvnäitajaid samasuguse tootega seotud tootmisvõimsuse kohta liidus ning iga tehase tootmismahu kohta uurimisperioodil kontrolliti ning need osutusid õigeks.

               (19)

               Samuti jätkas äriühing investeerimist ELi tehastesse ning ajavahemikul 2007. aastast uurimisperioodi lõpuni moodustasid samasuguse tootega seotud investeeringud olulise osa äriühingu koguinvesteeringust ELis.

               (20)

               Äriühingul RHI on mitu seotud äriühingut Hiina RVs, mis tegelevad tulekindlate toodete, sealhulgas magneesiumoksiidtelliste tootmise ja kaubandusega ning millest iseseisev juriidiline isik RHI Refractories Liaoning Co. Ltd. toodab vaatlusalust toodet. Nimetatud äriühing on ühisettevõte Hiina äriühinguga ning alustas tootmistegevust 1997. aastal. Sellel on vaid üks tehas. Kuigi tehase tootmisvõimsus on oluliselt suurenenud ajavahemikul 2005. aastast kuni uurimisperioodi lõpuni, ei moodusta see ikkagi suuremat osa RHI kogu tootmisvõimusest (ELi ja Hiina tehased kokku).

               (21)

               Seoses vaatlusaluse toote impordimahuga pärast meetmete võtmist 2005. aastal importis äriühing uurimisperioodil endaga seotud äriühingult Hiina RVs vaid ühe väikse saadetise, sest selle impordi suhtes rakendatakse kõige kõrgemat dumpinguvastase tollimaksu määra – 39,9 %.

               (22)

               RHI on esitanud müügi väärtuse ja mahu liidus toodetud samasuguse toote ning Hiina RVs toodetud vaatlusaluse toote kohta. Äriühing on tõendanud, et temaga Hiina RVs seotud äriühingu suurem osa uurimisperioodil tehtud müügist oli ekspordiks muudesse riikidesse ja mitte ELi ning ülejäänu müüdi Hiina turul.

               (23)

               Vaatlusaluse toote importmüügi mõju äriühingu kogumüügile liidus oli kõnealuse impordi mahu puhul äriühingu kogu müügimahu suhtes liidu turul ebaoluline ja seega mõju äriühingu müügile tühine.

               (24)

               Kontrollkäigu ajal kontrollitud andmete põhjal on jõutud järeldusele, et RHId ei tuleks välja jätta liidu tootmisharu mõistest. Äriühingu olukord ei ole oluliselt muutunud esialgse uurimise ajast, kui leiti, et nimetatud kolm kriteeriumi on täidetud, ning jõuti järeldusele, et äriühing on liidu tootmisharu osa.

               (25)

               Tulemused kinnitavad, et äriühingu põhiäritegevus (peakontor, teadus- ja arendustegevuse keskus ning põhitootmiskohad) on endiselt ELis. Hiina RVs asuva tehase tootmisvõimsuse suurenemist ajavahemikul 2005. aastast kuni uurimisperioodi lõpuni ei saa käsitada äriühingu põhitegevuse üleviimisena Hiina RVsse. Seepärast lükatakse tagasi taotluse esitaja väide, et RHI tuleks välja jätta sel põhjusel, et temaga on seotud vaatlusalust toodet tootev ja oma äritegevust suurendav äriühing Hiina RVs.

               (26)

               Teabes, mille esitas taotluse esitaja, ei olnud õigesti kajastatud RHI olukorda liidu tootjana, eelkõige seoses tema tootmismahu ja -võimsusega liidus ning tootmisvõimsusega Hiina Rahvavabariigis. RHI toodangu mahu lisamisel liidu kogutoodangu mahule moodustab taotluse esitaja maht seega vähem kui 50 % liidu toodangust. Peale selle, nagu on eespool selgitatud, i) tuleks RHId käsitada liidu tootmisharu osana algmääruse artikli 4 tähenduses; ii) RHI toodab üle 50 % kogu liidu toodangust algmääruse artikli 5 lõike 4 teise lause tähenduses ning iii) RHI on vastu aegumise läbivaatamisele. Seepärast tuleks menetlus lõpetada.

         5.   MENETLUSE LÕPETAMINE

               (27)

               Eespool esitatut arvesse võttes tuleks käesolev menetlus lõpetada vastavalt algmääruse artiklile 9 ja artikli 11 lõigetele 2, 5 ja 6.

               (28)

               Taotluse esitajat teavitati sellest ning talle anti võimalus esitada oma arvamus. Taotluse esitaja vaidlustas jõuliselt komisjoni järeldused ning väljendas kahtlust selles suhtes, et RHI toodang uurimisperioodil ületas kaebust toetanud ülejäänud liidu tootjate toodangut. Eelkõige esitas taotluse esitaja mitmesuguseid pressiteateid RHI tegevuse kohta, tõendamaks oma väiteid, et kõnealune äriühing ei käsita tootmist liidus enam oma põhitegevusena ja et on toimunud selge nihe kontserni strateegias, kuna ta on teatanud oma tootmistegevuse ulatuslikust laiendamisest Hiina RVs. Leiti siiski, et sellised pressiteated viitavad äriühingu üldisele äritegevusele ega ole konkreetselt seotud uurimisaluse tootega. Taotluse esitaja ei esitanud mingit muud tõendusmaterjali ühegi ajavahemikus 2005. aastast kuni uurimisperioodi lõpuni toimunud RHI põhitegevuse muutuse kohta, mis võinuks viia järelduseni, et RHI tuleks liidu tootmisharu mõistest välja jätta.

               (29)

               Seepärast arvati, et aegumise läbivaatamise menetlus, milles käsitletakse teatavate magneesiumoksiidtelliste importi Hiina RVst liitu, tuleks lõpetada.

               (30)

               Põhjenduses 26 selgitatud eriliste asjaolude tõttu tuleks lõplikud dumpinguvastased tollimaksud, mis on makstud või mille kohta on tehtud arvestuskanne vastavalt määrusele (EÜ) nr 1659/2005 teatavate Hiina Rahvavabariigist pärit magneesiumoksiidtelliste impordi kohta, mis on alates dumpinguvastaste meetmete aegumise tähtpäevast, 14. oktoobrist 2010, lubatud vabasse ringlusse, erandkorras tagasi maksta või neid vähendada.

               (31)

               Tagasimaksmist või vähendamist tuleb taotleda kooskõlas kohaldatavate tolliõigusaktidega liikmesriigi tolliasutuselt.

               (32)

               Pidades silmas eespool, eelkõige põhjenduses 21, kirjeldatud asjaolusid hakkab komisjon jälgima vaatlusaluse toote ekspordi- ja impordivoogusid, samuti asjakohaseid CN-koode. Kui vood peaksid muutuma, kaalub komisjon meetmeid, mida võtta.

         6.   UUT EKSPORTIJAT KÄSITLEVA LÄBIVAATAMISE LÕPETAMINE

               (33)

               Komisjon sai 27. mail 2010 taotluse uut eksportijat käsitleva läbivaatamise algatamiseks vastavalt algmääruse artikli 11 lõikele 4. Taotluse esitas TRL China Ltd (edaspidi „TRL”), Hiina Rahvavabariigi eksportiv tootja.

               (34)

               TRL väitis, et ta tegutseb turumajanduse tingimustes, mis on määratletud algmääruse artikli 2 lõike 7 punktis c, või, teise võimalusena, taotleb ta individuaalset kohtlemist kooskõlas algmääruse artikli 9 lõikega 5. Lisaks väitis äriühing, et ta ei ole eksportinud vaatlusalust toodet liitu uurimisperioodil, millel dumpinguvastased meetmed põhinevad, s.o 1. aprillist 2003 kuni 31. märtsini 2004 (edaspidi „esialgne uurimisperiood”), ja et ta ei ole seotud ühegi vaatlusalust toodet eksportiva tootjaga, kelle suhtes kehtivad eespool põhjenduses 1 nimetatud dumpinguvastased meetmed.

               (35)

               TRL väitis veel, et ta oli alustanud vaatlusaluse toote eksportimist liitu pärast esialgse uurimisperioodi lõppu.

               (36)

               Pärast nõuandekomiteega konsulteerimist teatas komisjon 28. septembril 2010. aastal määruses (EL) nr 850/2010 (8) määruse (EÜ) nr 1659/2005 kohase uut eksportijat käsitleva läbivaatamise algatamisest, tollimaksu tühistamisest TRLi impordi suhtes ja kõnealuse impordi suhtes registreerimise kohaldamisest.

               (37)

               Uut eksportijat käsitleva läbivaatamise uurimisperiood kestis 1. juulist 2009 kuni 30. juunini 2010.

               (38)

               Pidades silmas aegumise läbivaatamise lõpetamist ja võttes arvesse asjaolu, et TRL ei importinud vaatlusalust toodet määruse (EL) nr 850/2010 jõustumise kuupäeva ja dumpinguvastaste meetmete aegumise tähtpäeva (pärast 13. oktoobrit 2010) vahelisel perioodil, leitakse, et uue eksportija läbivaatamine, mis käsitleb teatavate Hiina RVst pärit magneesiumoksiidtelliste importi liitu, tuleks seepärast samuti lõpetada.

               (39)

               Huvitatud isikutele anti võimalus teha teatavaks oma seisukohad ja taotleda ärakuulamist algatamisteates sätestatud tähtaja jooksul,

         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga tunnistatakse kehtetuks ajutine dumpinguvastane tollimaks selliste Hiina Rahvavabariigist pärit keemiliselt seotud magneesiumoksiidi sisaldavate põletamata telliste impordi suhtes, mille magneesiumoksiidi komponendist on vähemalt 80 % MgO; mis võivad, kuid ei pruugi sisaldada magnesiiti, ja mis kuuluvad CN-koodide ex 6815 91 00 ja ex 6815 99 00 alla, ning lõpetatakse nende telliste importi käsitlev menetlus.
   Artikkel 2
   Lõplikud dumpinguvastased tollimaksud, mis on tasutud vastavalt teatavate Hiina Rahvavabariigist pärit magneesiumoksiidtelliste importi käsitleva määruse (EÜ) nr 1659/2005 artikli 1 lõikele 2 või mille kohta on tehtud arvestuskanne ja mis on lubatud vabasse ringlusse alates 14. oktoobrist 2010, tuleb tagasi maksta või neid vähendada.
   Tagasimaksmist ja vähendamist tuleb taotleda kooskõlas kohaldatavate tolliõigusaktidega liikmesriigi tolliasutuselt.
   Artikkel 3
   Käesolevaga lõpetatakse määrusega (EÜ) nr 850/2010 algatatud uut eksportijat käsitlev läbivaatamine.
   Artikkel 4
   Tolliasutused peavad lõpetama komisjoni määruse (EL) nr 850/2010 artikli 3 kohase impordi registreerimise.
   Artikkel 5
   Määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõigis liikmesriikides.
      Luxembourg, 21. juuni 2011

            Nõukogu nimel

            eesistuja

         FAZEKAS S.

      (1)  ELT L 343, 22.12.2009, lk 51.

      (2)  ELT L 267, 12.10.2005, lk 1.

      (3)  ELT L 240, 11.9.2009, lk 1.

      (4)  ELT L 240, 11.9.2009, lk 7.

      (5)  ELT C 111, 30.4.2010, lk 29.

      (6)  ELT C 272, 8.10.2010, lk 5.

      (7)  ELT L 93, 12.4.2005, lk 6.

      (8)  ELT L 253, 28.9.2010, lk 42.


title: Komisjoni rakendusmäärus (EL) nr 1200/2011, 18. november 2011 , teatavate kaupade klassifitseerimise kohta kombineeritud nomenklatuuris

text:
               23.11.2011

               ET

               Euroopa Liidu Teataja

               L 305/6

         KOMISJONI RAKENDUSMÄÄRUS (EL) nr 1200/2011,
   18. november 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.

               (5)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. november 2011

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  EÜT L 302, 19.10.1992, lk 1.

      LISA

                  Kaupade kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Mehaaniline käsiseade vedeliku doseerimiseks anumasse titrimeetrilise analüüsi tegemisel (nn digitaalne titraator).
                  Seadmel on reguleeritav mehaaniline toitur kohaga padruni jaoks, dosaatorinupp, mehaaniline loendur, loenduri lähtestamisnupp ja käepide.
                  Titraator on täppisdosaatorseade, mis lisab igal dosaatornupu pööramisel astme võrra ühe tilga kasutatavat titranti analüüsitavasse vedelikku (analüüt). Tilgas on kindel kogus titranti. Titraatoriga doseeritud tilkade arvu näitab loendur.
                  Analüüsi tulemuse määrab see, kuidas analüüt reageeris doseeritud titrandi kogusega. Titrandi kogus määratakse, korrutades tilkade arvu kasutatud titrandi eriruumalaga.

                  8479 89 97

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8479, 8479 89 ja 8479 89 97 sõnastusega.
                  Kuna seade ei paiguta vedelikukoguseid pidevalt ümber, ei või seda klassifitseerida pumbana rubriigi 8413 alla.
                  Seadmega ei tehta titrandi ega analüüdi keemilist analüüsi. Seepärast ei või seda klassifitseerida keemilise analüüsi seadmena rubriigi 9027 alla.
                  Ehkki seade aitab kaasa keemilise analüüsi protsessile, ei saa seda pidada sellise seadme osaks või tarvikuks grupi 90 märkuse 2 a tähenduses.
                  Seadet ei kasutata toru läbiva vedelikukoguse mõõtmiseks mahuühikutes. Seepärast ei või seda klassifitseerida rubriigi 9028 seadmena.
                  Seade loendab tilkade arvu, kuid ei mõõda doseeritud kogust. Seepärast ei või seda klassifitseerida rubriigi 9031 seadmena.
                  Kuna lisaks ühikute (tilgad) koguarvu loendamisele doseerib seade esmajoones kindla koguse vedelikku, toimib see mehaanilise loenduriga büretina.
                  Seepärast tuleb see klassifitseerida CN-koodi 8479 89 97 alla grupi 84 mujal nimetamata muu mehaanilise seadmena, millel on eriotstarve.


title: Komisjoni rakendusmäärus (EL) nr 635/2012, 27. juuni 2012 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Vadehavsstude” (KGT)]

text:
               14.7.2012

               ET

               Euroopa Liidu Teataja

               L 186/17

         KOMISJONI RAKENDUSMÄÄRUS (EL) nr 635/2012,
   27. juuni 2012,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Vadehavsstude” (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Taani taotlus registreerida nimetus „Vadehavsstude” (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuni 2012

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 93, 31.3.2006, lk 12.

      (2)  ELT C 289, 1.10.2011, lk 15.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.1.   Värske liha (ja rups)

      TAANI
      Vadehavsstude (KGT)


title: Komisjoni rakendusmäärus (EL) 2016/2148, 7. detsember 2016, millega kehtestatakse Euroopa Parlamendi ja nõukogu määruse (EL) 2015/936 kohaselt 2017. aastaks ette nähtud tekstiilikvootide haldamise ja jagamise eeskirjad

text:
               8.12.2016

               ET

               Euroopa Liidu Teataja

               L 333/32

         KOMISJONI RAKENDUSMÄÄRUS (EL) 2016/2148,
   7. detsember 2016,
   millega kehtestatakse Euroopa Parlamendi ja nõukogu määruse (EL) 2015/936 kohaselt 2017. aastaks ette nähtud tekstiilikvootide haldamise ja jagamise eeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. juuni 2015. aasta määrust (EL) 2015/936 teatavatest kahepoolsete lepingute, protokollide või muude kokkulepetega ja liidu impordi erieeskirjadega hõlmamata kolmandatest riikidest pärit tekstiiltoodete impordi ühiste eeskirjade kohta, (1) eriti selle artikli 17 lõikeid 3 ja 6 ning artikli 21 lõiget 2,
   ning arvestades järgmist:

               (1)

               Määrusega (EL) 2015/936 on kehtestatud koguselised piirangud teatavatest kolmandatest riikidest pärit teatavate tekstiiltoodete impordi suhtes, mida eraldatakse põhimõttel „kes ees, see mees“.

               (2)

               Määruse (EL) 2015/936 kohaselt on võimalik teatavatel asjaoludel kasutada muid eraldamismeetodeid, jagada kvoodid osadeks või reserveerida osa konkreetsest koguselisest piirnormist ainuüksi neile taotlustele, mille tõenduseks on esitatud varasema imporditegevuse tulemused.

               (3)

               2017. aastaks kehtestatud tekstiilikvootide haldamise ja jagamise eeskirjad tuleks vastu võtta enne kvoodiaasta algust, et mitte mõjutada põhjendamatult kaubavoogude järjepidevust.

               (4)

               Varasematel aastatel, näiteks komisjoni määrusega (EL) 2015/2106 (2) vastu võetud meetmed on osutunud rahuldavaks ja seega on asjakohane võtta vastu samalaadsed eeskirjad aastaks 2017.

               (5)

               Selleks et rahuldada võimalikult paljude ettevõtjate vajadusi, on asjakohane muuta põhimõttel „kes ees, see mees“ toimiv eraldamismeetod paindlikumaks, määrates kindlaks igale ettevõtjale selle meetodi abil eraldatavate koguste ülemmäära.

               (6)

               Selleks et tagada kaubanduse järjepidevus ja tõhus kvoodihaldus, tuleks ettevõtjatele anda võimalus esitada esialgne impordiloa taotlus 2017. aastaks 2016. aastal imporditud kogusega võrdses ulatuses.

               (7)

               Koguste optimaalse kasutamise huvides tuleks lubada taotleda lisakogust ettevõtjal, kes on ära kasutanud vähemalt poole kogusest, mille kohta on luba väljastatud, eeldusel et sellised kogused on kvootide raames saadaval.

               (8)

               Tõrgeteta haldamise huvides peaksid impordiload kehtima üheksa kuud alates väljastamiskuupäevast, kõige kauem aasta lõpuni. Liikmesriigid peaksid väljastama lube vaid siis, kui komisjon on neile teatanud, et kogused on saadaval ning kui ettevõtjad suudavad tõendada lepingu olemasolu ja kinnitada, kui konkreetse sättega ei ole ette nähtud vastupidist, et neile ei ole veel käesoleva määruse alusel antud liidu impordiluba asjaomaste kategooriate ja riikide jaoks. Riiklikel pädevatel asutustel peaksid sellegipoolest olema volitused pikendada loa kehtivust importija taotluse alusel kolme kuu võrra ja kuni 31. märtsini 2018, tingimusel et vähemalt pool eraldatud kogusest on taotluse esitamise kuupäevaks ära kasutatud.

               (9)

               Käesoleva määrusega ettenähtud meetmed on kooskõlas määruse (EL) 2015/936 artikli 30 kohaselt asutatud tekstiilikomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määrusega kehtestatakse määruse (EL) 2015/936 III lisas ette nähtud teatavate tekstiiltoodete koguseliste impordikvootide haldamise eeskirjad 2017. aastaks.
   Artikkel 2
   Artiklis 1 osutatud kvoodid eraldatakse samas ajalises järjestuses, milles komisjonile laekuvad liikmesriikide teated üksikettevõtjate esitatud taotluste kohta, ning koguses, mis ei ületa ühe ettevõtja kohta I lisas ette nähtud maksimumkogust.
   Sellegipoolest ei kohaldata maksimumkoguseid ettevõtjate suhtes, kes suudavad oma esmast 2017. aasta taotlust esitades riiklikele pädevatele asutustele tõendada, et kõnealuste kategooriate ja kolmandate riikide puhul ületas nende import neile 2016. aastaks iga konkreetse kategooria jaoks impordiloaga ette nähtud maksimumkoguseid.
   Selliste ettevõtjate puhul võivad pädevad asutused lubada importi, mis ei ületa kõnealustest kolmandatest riikidest ja kõnealuste kategooriate osas 2016. aastal imporditud koguseid, eeldusel et kvootide raames on selleks piisavalt võimalusi.
   Artikkel 3
   Importijad, kes on juba kasutanud ära 50 % või rohkem neile käesoleva määruse alusel eraldatud kogusest, võivad esitada sama kategooria ja päritoluriigi kohta täiendava taotluse koguste suhtes, mis ei ületa I lisas ette nähtud maksimumkoguseid.
   Artikkel 4
   1.   II lisas loetletud riiklikud pädevad asutused võivad alates 2017. aasta 11. jaanuari kella 10.00st (Brüsseli aja järgi) teatada komisjonile kogustest, mille kohta on esitatud impordiloa taotlused.
   2.   Riiklikud pädevad asutused väljastavad impordilube vaid siis, kui komisjon on neile vastavalt määruse (EL) 2015/936 artikli 17 lõikele 2 teatanud, et taotletud koguseid võib importida.
   Nad väljastavad impordilube ainult siis, kui ettevõtja

               a)

               tõendab kaupade tarnimisega seonduva lepingu olemasolu ning

               b)

               kinnitab kirjalikult kõnealuste kategooriate ja riikide suhtes, et

                           i)

                           ettevõtjale ei ole käesoleva määruse alusel varem impordiluba antud või

                           ii)

                           talle on käesoleva määruse alusel impordiluba antud, kuid ta on eraldatud kogusest vähemalt 50 % ära kasutanud.

         3.   Impordiload kehtivad üheksa kuud alates väljastamiskuupäevast ja kõige kauem kuni 31. detsembrini 2017.
   Riiklikud pädevad asutused võivad importija taotlusel siiski pikendada kolme kuu võrra sellise loa kehtivust, tingimusel et taotluse esitamise ajaks on eraldatud kogusest vähemalt 50 % ära kasutatud. Selline pikendatud kehtivusega luba aegub igal juhul hiljemalt 31. märtsil 2018.
   Artikkel 5
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2017.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. detsember 2016

            Komisjoni nimel

            president

         Jean-Claude JUNCKER

      (1)  ELT L 160, 25.6.2015, lk 1.

      (2)  Komisjoni 20. novembri 2015. aasta rakendusmäärus (EL) 2015/2106, millega kehtestatakse Euroopa Parlamendi ja nõukogu määruse (EL) 2015/936 kohaselt 2016. aastaks ette nähtud tekstiilikvootide haldamise ja jagamise eeskirjad (ELT L 305, 21.11.2015, lk 35).

      I LISA

         Artiklites 2 ja 3 osutatud maksimumkogused

                  Riik

                  Kategooria

                  Ühik

                  Maksimumkogus

                  Valgevene Vabariik

                  1

                  kilogramm

                  20 000

                  2

                  kilogramm

                  80 000

                  3

                  kilogramm

                  5 000

                  4

                  tükk

                  20 000

                  5

                  tükk

                  15 000

                  6

                  tükk

                  20 000

                  7

                  tükk

                  20 000

                  8

                  tükk

                  20 000

                  15

                  tükk

                  17 000

                  20

                  kilogramm

                  5 000

                  21

                  tükk

                  5 000

                  22

                  kilogramm

                  6 000

                  24

                  tükk

                  5 000

                  2 627

                  tükk

                  10 000

                  29

                  tükk

                  5 000

                  67

                  kilogramm

                  3 000

                  73

                  tükk

                  6 000

                  115

                  kilogramm

                  20 000

                  117

                  kilogramm

                  30 000

                  118

                  kilogramm

                  5 000

                  Riik

                  Kategooria

                  Ühik

                  Maksimumkogus

                  Korea Rahvademokraatlik Vabariik

                  1

                  kilogramm

                  10 000

                  2

                  kilogramm

                  10 000

                  3

                  kilogramm

                  10 000

                  4

                  tükk

                  10 000

                  5

                  tükk

                  10 000

                  6

                  tükk

                  10 000

                  7

                  tükk

                  10 000

                  8

                  tükk

                  10 000

                  9

                  kilogramm

                  10 000

                  12

                  paari

                  10 000

                  13

                  tükk

                  10 000

                  14

                  tükk

                  10 000

                  15

                  tükk

                  10 000

                  16

                  tükk

                  10 000

                  17

                  tükk

                  10 000

                  18

                  kilogramm

                  10 000

                  19

                  tükk

                  10 000

                  20

                  kilogramm

                  10 000

                  21

                  tükk

                  10 000

                  24

                  tükk

                  10 000

                  26

                  tükk

                  10 000

                  27

                  tükk

                  10 000

                  28

                  tükk

                  10 000

                  29

                  tükk

                  10 000

                  31

                  tükk

                  10 000

                  36

                  kilogramm

                  10 000

                  37

                  kilogramm

                  10 000

                  39

                  kilogramm

                  10 000

                  59

                  kilogramm

                  10 000

                  61

                  kilogramm

                  10 000

                  68

                  kilogramm

                  10 000

                  69

                  tükk

                  10 000

                  70

                  paari

                  10 000

                  73

                  tükk

                  10 000

                  74

                  tükk

                  10 000

                  75

                  tükk

                  10 000

                  76

                  kilogramm

                  10 000

                  77

                  kilogramm

                  5 000

                  78

                  kilogramm

                  5 000

                  83

                  kilogramm

                  10 000

                  87

                  kilogramm

                  8 000

                  109

                  kilogramm

                  10 000

                  117

                  kilogramm

                  10 000

                  118

                  kilogramm

                  10 000

                  142

                  kilogramm

                  10 000

                  151A

                  kilogramm

                  10 000

                  151B

                  kilogramm

                  10 000

                  161

                  kilogramm

                  10 000

      II LISA

         Artiklis 4 osutatud riiklike pädevate asutuste nimekiri

                  1.   Belgia

                              FOD Economie, KMO, Middenstand en Energie (majanduse, VKEde, füüsilisest isikust ettevõtjate ja energia föderaalne avalik teenistus)

                              Algemene Directie Economische Analyses en Internationale Economie

                              Dienst Vergunningen

                              Vooruitgangstraat 50

                              1210 Brussel

                              Tel +32 22776713

                              Faks +32 22775063

                              SPF Economie, PME, Classes moyennes et Énergie (majanduse, VKEde, füüsilisest isikust ettevõtjate ja energia föderaalne avalik teenistus)

                              Direction générale des Analyses économiques et de l'Economie internationale

                              Service Licences

                              Rue du Progrès 50

                              1210 Bruxelles

                              Tel +32 22776713

                              Faks +32 22775063

                  2.   Bulgaaria

                              Министерство на икономиката и енергетиката

                              Дирекция ‘Регистриране, лицензиране и контрол’

                              ул. ‘Славянска’ № 8

                              1052 София

                              Теl +359 29407008 / 29407673 / 29407800

                              Faks +359 29815041 / 29804710 / 29883654

                              Majandus- ja energiaministeerium

                              8, Slavyanska Str., Sofia 1052

                              Tel +359 29407008 / 29407673 / 29407800

                              Faks +359 29815041 / 29804710 / 29883654

                  3.   Tšehhi Vabariik

                              Ministerstvo průmyslu a obchodu (tööstus- ja kaubandusministeerium)

                              Licenční správa

                              Na Františku 32

                              110 15 Praha 1

                              Tel +420 224907111

                              Faks +420 224212133

                  4.   Taani

                              Erhvervs- og Vækstministeriet (ettevõtluse ja majanduskasvu ministeerium)

                              Erhvervsstyrelsen

                              Langelinie Allé 17

                              2100 København

                              Tel +45 35291000

                              Faks +45 35291001

                  5.   Saksamaa

                              Bundesamt für Wirtschaft und Ausfuhrkontrolle (BAFA) (majandus- ja ekspordikontrolli föderaalamet)

                              Frankfurter Str. 29–35

                              65760 Eschborn

                              Tel +49 6196908-0

                              Faks +49 6196908800

                  6.   Eesti

                              Majandus- ja Kommunikatsiooniministeerium

                              Harju 11

                              15072 Tallinn

                              Tel +372 6256400

                              Faks +372 6313660

                  7.   Iirimaa

                              An Roinn Post, Fiontar agus Nuálaíochta

                              23 Sráid Chill Dara

                              Baile Átha Cliath 2D02 TD30

                              Tel +353 16312545

                              Faks +353 16312562

                              Department of Jobs, Enterprise and Innovation

                              Licensing Unit

                              Kildare Street

                              IRL-Dublin 2

                              Tel +353 16312545

                              Faks +353 16312562

                  8.   Kreeka

                              Υπουργείο Οικονομίας, Ανάπτυξης και Τουρισμού

                              Γενική Διεύθυνση Διεθνούς Οικονομικής και Εμπορικής Πολιτικής

                              Διεύθυνση Συντονισμού Εμπορίου και Εμπορικών Καθεστώτων

                              Τμήμα Β' Ειδικών Καθεστώτων Εισαγωγών

                              Κορνάρου 1

                              105 63 Αθήνα

                              Tel +30 2103286041–43 / 2103286223

                              Faks +30 2103286094

                              Ministry of Economy, Development and Tourism

                              General Directorate for International Economic and Trade Policy,

                              Directorate fοr Trade Coordination and Trade Regimes

                              Unit B' Special Import Regimes

                              1 Kornarou Str.

                              10563 Athens

                              Tel +30 2103286041–43 / 2103286223

                              Faks +30 2103286094

                  9.   Hispaania

                              Ministerio de Economía y Competitividad (majandus- ja konkurentsiministeerium)

                              Dirección General de Comercio e Inversiones

                              Paseo de la Castellana no 162

                              28046 Madrid

                              Tel +34 913493817 / 3493874

                              Faks +34 913493831

                              E-post: sgpolcoue.sscc@comercio.mineco.es

                  10.   Prantsusmaa

                              Ministère de l'économie, de l'industrie et du numérique

                              Direction générale des entreprises (DGE)

                              Service de l'industrie (SI)

                              Sous-direction de la chimie, des matériaux et des éco-Industries (SDCME)

                              Bureau des Matériaux

                              67 rue Barbès – BP 80001

                              94201 Ivry -Seine Cedex

                              Tel +33 179843449

                              E-post: isabelle.paimblanc@finances.gouv.fr

                  11.   Horvaatia

                              Ministarstvo vanjskih i europskih poslova

                              Samostalni sektor za trgovinsku politiku i gospodarsku multilateralu

                              Trg N. Š. Zrinskog 7–8

                              HR-10000 Zagreb

                              Tel +385 16444626

                              Faks +385 16444601

                              Ministry of Foreign and European Affairs

                              Directorate for Trade Policy and Economic Multilateral Affairs

                              Trg N. Š. Zrinskog 7–8

                              HR-10000 Zagreb

                              Tel +385 16444626

                              Faks +385 16444601

                  12.   Itaalia

                              Ministero dello Sviluppo Economico (majandusarengu ministeerium)

                              Direzione Generale per la Politica Commerciale Internazionale

                              Divisione III – Accesso dei beni italiani nei mercati esteri e difesa commerciale delle imprese

                              Viale Boston, 25

                              00144 Roma

                              Tel +39 0659647517 / 0659932450 / 0659932436

                              Faks +39 0659932681 / 0659932636

                              E-post: dgpci.div3@mise.gov.it

                  13.   Küpros

                              Κλάδος Έκδοσης Αδειών Εισαγωγής/Εξαγωγής

                              Υπηρεσία Εμπορίου

                              Υπουργείο Ενέργειας, Εμπορίου, Βιομηχανίας και Τουρισμού

                              Ανδρέα Αραούζου 6

                              1421 Λευκωσία

                              Tel +357 22867100

                              Faks +357 22375443

                              Imports/Exports Licensing Section

                              Trade Service

                              Ministry of Energy, Commerce, Industry and Tourism

                              6 Andrea Araouzou

                              1421 Nicosia

                              Tel +357 22867100

                              Faks +357 22375443

                  14.   Läti

                              Latvijas Republikas Ārlietu ministrija (Läti Vabariigi välisministeerium)

                              Kr.Valdemāra iela 3

                              Rīga, LV-1395

                              Tel +371 67016201

                              Faks +371 67828121

                  15.   Leedu

                              Lietuvos Respublikos ūkio ministerija (Leedu Vabariigi majandusministeerium)

                              Gedimino pr. 38/Vasario 16-osios g. 2

                              LT-01104 Vilnius

                              Tel +370 70664658 / 70664808

                              Faks +370 70664762

                              E-post: vienaslangelis@ukmin.lt

                  16.   Luksemburg

                              Ministère de l'économie (majandusministeerium)

                              Office des licences

                              19–21, boulevard Royal

                              L-2449 Luxembourg

                              Tel +352 226162

                              Faks +352 466138

                              E-post: office.licences@eco.etat.lu

                  17.   Ungari

                              Magyar Kereskedelmi Engedélyezési Hivatal

                              (Ungari kaubanduslitsentside osakond)

                              Budapest

                              Németvölgyi út 37–39.

                              1124

                              Tel +36 14585514

                              Faks +36 14585832

                              E-post: keo@mkeh.gov.hu

                  18.   Malta

                              Ministeru għall-Ekonomija, Investiment u Intrapriżi Żghar

                              Dipartiment tal-Kummerċ, Xatt Lascaris

                              Valletta

                              VLT 1933

                              Tel +356 25690214

                              Faks +356 21237112

                              E-post: commerce@gov.mt

                              Ministry for the Economy, Investment and Small Business (majandus-, investeeringute ja väikeettevõtluse ministeerium)

                              Commerce Department, Trade Services Directorate

                              Lascaris

                              Valletta

                              VLT 1933

                              Tel +356 25690214

                              Faks +356 21237112

                              E-post: commerce@gov.mt

                  19.   Madalmaad

                              Belastingdienst/Douane (tolliamet)

                              centrale dienst voor in- en uitvoer

                              Postbus 3070

                              6401 DN Heerlen

                              Tel +31 881512122

                              Faks +31 881513182

                  20.   Austria

                              Bundesministerium für Wissenschaft, Forschung und Wirtschaft (föderaalne teadus-, teadusuuringute ja majandusministeerium)

                              Abteilung C2/9 – Außenwirtschaftskontrolle

                              Stubenring 1

                              1010 Wien

                              Tel +43 171100-8353

                              Faks +43 171100-8366

                  21.   Poola

                              Ministerstwo Rozwoju (majandusarengu ministeerium)

                              Pl.Trzech Krzyży 3/5

                              00–507 Warszawa

                              Tel +48 226935553

                              Faks +48 226934021

                  22.   Portugal

                              Ministério das Finanças (rahandusministeerium)

                              AT – Autoridade Tributária e Aduaneira

                              DSL – Direcção de Serviços de Licenciamento

                              Rua da Alfândega no 5 R/C

                              1149-006 Lisboa

                              Tel +351 1218813843

                              Faks +351 1218813986

                              E-post: dsl@at.gov.pt

                  23.   Rumeenia

                              Ministerul Economiei (majandusministeerium)

                              Comerţului şi Mediului de Afaceri

                              Direcţia Politici Comerciale

                              Calea Victoriei, nr.152, sector 1

                              010096 Bucureşti

                              Tel +40 213150081

                              Faks +40 213150454

                              E-post: clc@dce.gov.ro

                  24.   Sloveenia

                              Ministrstvo za finance (rahandusministeerium)

                              Finančna uprava Republike Slovenije

                              Spodnji Plavž 6c

                              SI-4270 Jesenice

                              Tel +386 42027583

                              Faks +386 42024969

                              E-post: taric.fu@gov.si

                  25.   Slovakkia

                              Ministerstvo hospodárstva SR (Slovakkia Vabariigi majandusministeerium)

                              Odbor výkonu obchodných opatrení

                              Mierová 19

                              827 15 Bratislava

                              Tel +421 248547019

                              Faks +421 243423915

                              E-post: jan.krocka@mhsr.sk

                  26.   Soome

                              Tulli (Soome toll)

                              PL 512

                              FI-00101 Helsinki

                              Tel +358 2955200

                              E-post: kirmo@tulli.fi

                              Tullen (Soome toll)

                              PB 512

                              FI-00101 Helsingfors

                              Tel +358 2955200

                              E-post: kirmo@tulli.fi

                  27.   Rootsi

                              Kommerskollegium (kaubandusnõukogu)

                              Box 6803

                              SE-113 86 Stockholm

                              Tel +46 86904800

                              Faks +46 8306759

                              E-post: registrator@kommers.se

                  28.   Ühendkuningriik

                              Department for International Trade (väliskaubandusamet)

                              1 Victoria Street

                              London SW1H OET

                              E-post: grant.mosedale@trade.gsi.gov.uk


title: Komisjoni rakendusmäärus (EL) 2017/360, 28. veebruar 2017, millega muudetakse rakendusmäärust (EL) nr 540/2011 seoses toimeaine buprofesiini heakskiitmise tingimustega (EMPs kohaldatav tekst )

text:
               1.3.2017

               ET

               Euroopa Liidu Teataja

               L 54/11

         KOMISJONI RAKENDUSMÄÄRUS (EL) 2017/360,
   28. veebruar 2017,
   millega muudetakse rakendusmäärust (EL) nr 540/2011 seoses toimeaine buprofesiini heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 teisena esitatud valikut ja artikli 78 lõiget 2,
   ning arvestades järgmist:

               (1)

               Komisjoni direktiiviga 2011/6/EL (2) lisati buprofesiin toimeainena nõukogu direktiivi 91/414/EMÜ (3) I lisasse tingimusel, et asjaomased liikmesriigid tagavad, et teavitaja, kelle taotlusel buprofesiin lisati kõnealusesse lisasse, esitab kinnitavat lisateavet tarbija riskianalüüsis esitatud töötlemis- ja ümberarvestustegurite kohta.

               (2)

               Direktiivi 91/414/EMÜ I lisas esitatud toimeaineid loetakse määruse (EÜ) nr 1107/2009 alusel heakskiidetuks ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               2013. aasta 30. jaanuaril esitas taotleja referentliikmesriigile Ühendkuningriigile lisateabe töötlemis- ja ümberarvestustegurite kohta kõnealuse teabe esitamiseks ettenähtud ajavahemiku jooksul.

               (4)

               Ühendkuningriik hindas taotleja esitatud lisateavet. 9. septembril 2014 esitas Ühendkuningriik oma hinnangu esialgse hindamisaruande lisandina teistele liikmesriikidele, komisjonile ja Euroopa Toiduohutusametile (edaspidi „amet“).

               (5)

               Komisjon konsulteeris ametiga, kes esitas oma järeldused buprofesiini riskihinnangu kohta 28. juulil 2015 (5). Liikmesriigid ja komisjon vaatasid esialgse hindamisaruande, selle lisandi ning ameti järeldused läbi alalises taime-, looma-, toidu- ja söödakomitees ning 24. jaanuaril 2017 vormistati komisjoni lõplik läbivaatamisaruanne buprofesiini kohta.

               (6)

               Komisjon palus taotlejal esitada buprofesiini käsitleva läbivaatamisaruande kohta oma märkused.

               (7)

               Komisjon on seisukohal, et esitatud teabe kohaselt laguneb buprofesiin kõrgel temperatuuril töötlemise korral mitmeks metaboliidiks, sealhulgas aniliiniks. Aniliin on kantserogeen, mille puhul ei saa välistada genotoksilist mehhanismi ning seega ei ole võimalik kindlaks määrata lubatava kokkupuute künnist.

               (8)

               Komisjon leidis et nõutud kinnitavat lisateavet ei ole täies ulatuses esitatud ning et tarbijate kokkupuudet aniliiniga töödeldud põllukultuuride kaudu saab välistada üksnes täiendavate piirangute kehtestamisega. Eelkõige tuleks buprofesiini kasutamist piirata nii, et seda kasutataks üksnes mittesöödavate põllukultuuride puhul.

               (9)

               Kinnitatakse, et toimeainet buprofesiini tuleb käsitada määruse (EÜ) nr 1107/2009 alusel heakskiidetuna. Selleks et vähendada tarbijate kokkupuudet aniliiniga on aga asjakohane muuta kõnealuse toimeaine kasutustingimusi.

               (10)

               Seepärast tuleks rakendusmääruse (EL) nr 540/2011 lisa vastavalt muuta.

               (11)

               Liikmesriikidele tuleks anda aega buprofesiini sisaldavate taimekaitsevahendite lubade muutmiseks või tühistamiseks.

               (12)

               Kui liikmesriigid annavad buprofesiini sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt 21. juunil 2018.

               (13)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse lisale.
   Artikkel 2
   Üleminekumeetmed
   Kooskõlas määrusega (EÜ) nr 1107/2009 muudavad liikmesriigid vajaduse korral toimeainena buprofesiini sisaldavate taimekaitsevahendite kehtivaid lube või tühistavad need 21. juuniks 2017.
   Artikkel 3
   Ajapikendus
   Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõppeb hiljemalt 21. juuniks 2018.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. veebruar 2017

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 20. jaanuari 2011. aasta direktiiv 2011/6/EL, millega muudetakse nõukogu direktiivi 91/414/EMÜ, et lisada toimeainete hulka buprofesiin (ELT L 18, 21.1.2011, lk 38).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  „Conclusion on the peer review of the pesticide risk assessment for the active substance buprofezin in light of confirmatory data“ (Järeldused vastastikuse eksperdiarvamuse kohta, milles käsitletakse toimeaine buprofesiini pestitsiidina kasutamise riskihindamist kinnitavate andmete alusel). EFSA Journal 2015; 13(8): 4207, 24 pp. doi: 10.2903/j.efsa.2015/4207.

      LISA
      Rakendusmääruse (EL) nr 540/2011 lisa A osas asendatakse buprofesiini käsitlevas reas 320 veerg „Erisätted“ järgmisega.

         „A OSA
         Lubatakse kasutada ainult insektitsiidi ja akaritsiidina mittesöödavatel põllukultuuridel.
         B OSA
         Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma-, toidu- ja söödakomitees buprofesiini kohta lõplikult vormistatud läbivaatamisaruande järeldusi, eelkõige selle dokumendi I ja II liidet.
         Üldhindamisel peavad liikmesriigid pöörama erilist tähelepanu:

                     —

                     käitajate ja töötajate turvalisusele ning tagama, et kasutustingimustega nähtaks vajaduse korral ette piisavad isikukaitsevahendid;

                     —

                     asjakohaste ooteaegade kohaldamisele kasvuhoonetes seoses külvikorrakultuuridega;

                     —

                     riskile veeorganismide suhtes ning tagama, et kasutustingimustega nähtaks vajaduse korral ette meetmed võimalike riskide vähendamiseks.

               Loa tingimustes tuleb vajaduse korral esitada riski vähendamise meetmed.“


title: Komisjoni rakendusmäärus (EL) nr 413/2012, 15. mai 2012 , millega muudetakse rakendusmäärust (EL) nr 496/2011 seoses söödalisandi naatriumbensoaadi miinimumsisaldusega võõrutatud põrsaste söödas  EMPs kohaldatav tekst

text:
               16.5.2012

               ET

               Euroopa Liidu Teataja

               L 128/4

         KOMISJONI RAKENDUSMÄÄRUS (EL) nr 413/2012,
   15. mai 2012,
   millega muudetakse rakendusmäärust (EL) nr 496/2011 seoses söödalisandi naatriumbensoaadi miinimumsisaldusega võõrutatud põrsaste söödas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:

               (1)

               Komisjoni rakendusmäärusega (EL) nr 496/2011 (2) anti kümneks aastaks luba kasutada zootehniliste lisandite kategooriasse kuuluvat naatriumbensoaati võõrutatud põrsaste söödalisandina.

               (2)

               Kooskõlas määruse (EÜ) nr 1831/2003 artikli 13 lõikega 3 on loa omanik teinud ettepaneku muuta asjaomase aine loa tingimusi, vähendades selle miinimumsisaldust 99,9 %-lt 99,0 %-ni võõrutatud põrsaste puhul kasutamise korral. Taotluse toetuseks esitati vastavad andmed.

               (3)

               Euroopa Toiduohutusamet järeldas oma 15. novembri 2011. aasta arvamuses, et asjaomane aine on ohutu inimestele, sihtliikidele ja keskkonnale ning samadel kasutustingimustel kui praeguse koostise puhul on selle kasutamine taotletava miinimumsisalduse ≥ 99,0 % korral võõrutatud põrsaste puhul tõhus (3).

               (4)

               Määruse (EÜ) nr 1831/2003 artiklis 5 sätestatud tingimused on täidetud.

               (5)

               Seepärast on rakendusmäärust (EL) nr 496/2011 vaja vastavalt muuta.

               (6)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 496/2011 lisa veerus 4 asendatakse sõnad „naatriumbensoaat: ≥ 99,9 %” sõnadega „naatriumbensoaat: ≥ 99,0 %”.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. mai 2012

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  ELT L 134, 21.5.2011, lk 9.

      (3)  EFSA Journal 2011; 9(12):2443.